গতকাল দুপুর ১২টায় বিশ্ববিদ্যালয়ের ছাত্র-শিক্ষক কেন্দ্রের (টিএসসি) রাজু ভাস্কর্য পাদদেশে মানববন্ধন করে তারা দাবি জানায়। এর আগে সকালে শাহবাগের জাতীয় গণগ্রন্থাগার থেকে কয়েক শ শিক্ষার্থী বিক্ষোভ মিছিল নিয়ে ঢাকা বিশ্ববিদ্যালয়ের কেন্দ্রীয় গ্রন্থাগারের সামনে আসেন। সেখানে ঢাকা বিশ্ববিদ্যালয়ের শিক্ষার্থীদের সঙ্গে মিলিত হয়ে বিশ্ববিদ্যালয়ের অপরাজেয় বাংলার পাদদেশে ১১টার দিকে মানববন্ধন করে। পরে দুপুর ১২টার দিকে বিক্ষোভ মিছিল নিয়ে রাজু ভাস্কর্যের পাদদেশে গিয়ে আবার মানববন্ধন করে তারা। এ সময় তারা দাবির পক্ষে স্লোগান দেয়। এ ছাড়া ‘দাবি মোদের একটাই সমন্বিত পরীক্ষা চাই’, ‘এক দফা এক দাবি, সমন্বিত পরীক্ষা নিতে হবে’, ‘সমন্বিত পরীক্ষা চাই’—এসব স্লোগান-সংবলিত প্ল্যাকার্ড প্রদর্শন করে তারা।